
                                                 Nr.23/287/2007
BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul asupra propunerii legislative privind modificarea şi completarea lit.c) de la art. (86) din Legea nr. 351/2004 – Legea gazelor, transmisă cu adresa nr. Plx. 651 din 2 octombrie 2007 şi înregistrată cu nr.23/287 din 03.10.2007.



În raport de conţinutul reglementării, proiectul de lege face parte din categoria legilor organice.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

            Nr.23/287/2007
R A P O R T

asupra propunerii legislative privind modificarea şi completarea 

 lit.c) de la art. (86) din Legea nr. 351/2004 – Legea gazelor


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă privind modificarea şi completarea lit.c) de la art. (86) din Legea nr. 351/2004 – Legea gazelor, transmisă cu adresa nr. Plx. 651 din 2 octombrie 2007 şi înregistrată cu nr.23/287 din 3 octombrie 2007.


Senatul în calitate de primă Cameră sesizată,  a respins propunerea legislativă, în şedinţa din 24 septembrie  2007.



Această propunere legislativă vizează modificarea art. (86) lit.c) din Legea gazelor nr. 351/2004, cu modificările şi completările ulterioare, în sensul restrângerii incidenţei servituţii legale de trecere subterană, de suprafaţă sau aeriană pentru instalarea de reţele, conducte, linii sau alte echipamente numai în favoarea concesionarilor care au regim juridic de societăţi cu capital integral de stat. 
Consiliul Legislativ a avizat negativ propunerea legislativă, formulând observaţii şi propuneri care au fost preluate în textul propunerii legislative, aviz transmis cu adresa nr. 461 din 2 aprilie 2007.
Guvernul României, prin punctul de vedere transmis cu adresa 948 din 26 aprilie 2007, a comunicat că nu susţine adoptarea propunerii legislative.
          Comisia juridică, de disciplină şi imunităţi a avizat negativ iniţiativa legislativă, aviz transmis cu adresa nr.  Plx. 651/24.10.2007.

         Comisia pentru politică economică, reformă şi privatizare a avizat negativ propunerea legislativă, aviz transmis cu adresa nr. 21/294 din 16.10.2007.

În conformitate cu prevederile art.61 din  Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat proiectul legislativ în şedinţa din 19 septembrie 2012 şi au hotărât în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea gazelor nr.351/2004, iar iniţiativa legislativă a rămas fără obiect.



La lucrările comisiei au fost prezenţi 23 de deputaţi din totalul de 28 de membri ai comisiei.


În raport de conţinutul reglementării, proiectul de lege face parte din categoria legilor organice.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
  Viorica Petraşcu

